HYDRO เผย Q2/59 ขาดทุนลดลง 48% หลังต้นทุน-ค่าใช้จ่ายลด
HYDRO เผย Q2/59 ขาดทุนลดลง 48% มาที่ 10.34 ลบ. จากปีก่อนขาดทุน 19.99 ลบ. หลังต้นทุนในการก่อสร้าง-ค่าใช้จ่ายในการบริหารงานลดลง ขณะที่ช่วง 6 เดือนแรก ขาดทุนลดลง 21% อยู่ที่ 39.68 ลบ. จากปีก่อนขาดทุน 50.05 ลบ.
11 ส.ค. 2559

บริษัท ไฮโดรเท็ค จำกัด (มหาชน) หรือ HYDRO รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 10.34 ล้านบาท หรือขาดทุนสุทธิ 0.03 บาทต่อหุ้น ขาดทุนลดลง 48% จากช่วงเดียวกันของปีก่อนที่มีผลขาดทุนสุทธิ 19.99 ล้านบาท หรือขาดทุนสุทธิ 0.05 บาทต่อหุ้น
ทั้งนี้ผลการดำเนินงานในไตรมาสดังกล่าวขาดทุนลดลงเนื่องจากบริษัทมีต้นทุนในการก่อสร้าง-ค่าใช้จ่ายในการบริหารงานลดลง
อย่างไรก็ตาม ผลการดำเนินงานช่วง 6 เดือนแรกขาดทุนสุทธิ 39.68 ล้านบาท หรือ 0.10 บาทต่อหุ้น ลดลง 21% จากช่วงเดียวกันของปีก่อนขาดทุนสุทธิ 50.05 ล้านบาท หรือ 0.13 บาทต่อหุ้น
 